cyanic-selkie/wikianc huggingface dataset:
I Guerra Mundial
Lo cúmu encetó
Rússia estaba rabiñosa con Alemaña pus los alemanis unta los sus collácius estaban a la escontra los eslavus, que estaban aliaus colos rusus. A Alemaña le petaba el territóriu rusu arreol Mari Bálticu, qu'iba preteneciu a Alemaña duranti abondu tiempu i los rusus estaban desemprentaus de c'Alemaña les arrepañasi partis del su territóriu qu'eran mu ricas. Los alemanis pensaban que los rusus estaban a la escontra del su Zal i el ehércitu nu era muelnu comparándulu col alemán.
Inque era aliau de Fráncia i Rúsia, Gran Bretaña nu entró ena guerra aina, peru sí que hue deque Alemaña atacó al su emportanti colláciu Bélhica pa consiguil Fráncia. Gran Bretaña tinia un pahu empériu i estaba acagazau de c'Alemaña arrepañasi las coloñas fracesas, se gorviesi más puerosa i cuaharingasi un empériu entovia mayol. Gran Bretaña tamién estaba a téncias del crecimientu el puel milital d'Alemaña polque el predomiñu británicu iba siu total hata antoci pol su númiru de balcus i su mayol ehércitu. Los alemanis, mu liherus, cuaharingun balcus, los apellun pal su ehélcitu i llegun a sel tan puerosus cumu Gran Bretaña.
Dambus dos paisis, endigual que Rúsia i Fráncia cuaharingun las sus navis i los sus ehércitus pa sel los mehoris endenantis la guerra nun chascu hucheau "carrera almamentística. El rei de Gran Bretaña, el Zal de Rúsia i el Kaiser d'Alemaña ("Tsar" i "Kaiser" dambus dos senifican "emperaol" i ahorran del nombri e Húliu Cesa) eran tós familiaris (primus) peru estu nu ayuó en asolutu.
Turquia entró ena guerra polque iba descuadrilau abondu del su empériu andinantis la guerra i queria arrecuperalu. Odiaba a Sérbia polque s'endependizó de Tulquia i arrepañó territóriu tulcu. Deque Áustria hue pala guerra a la escontra Sérbia, Tulquia tamién lo hidu.
Grécia entró ena guerra polque era aliau de Sérbia duranti muchu tiempu. Serbia i Grécia górvunsi libris endispués que iban pretenecius a Tulquia duranti cientus d'añus. Peru abondus griegus vivian entovia en territóriu tulcu c'audechaban pretenecel a Grécia. Los griegus querian especialmenti la su emportanti ciá de patrás de Costantinopla (huchea Estambul uguañoti). Pol mé destu Grécia declaró la guerra a Tulquia.
Bulgária, cumu Grécia i Sérbia, pretenecia a Tulquia endenantis, s'endependizó i arrepañó abondu territóriu tulcu. Peru los griegus i los serbius se sintun ofendius polque los búlgarus tomun tierras de dambus dos. Los sérbius i griegus envadun parti e Bulgária, lo que le pusu rabiñosu i le hidu aliau del su enemigu de patrás, Tulquia.
Itália estaba al lau d'Alemaña i Áustria-Ungria en primel lugal, peru cambeó deque barruntun c'Áustria-Ungria arrepañarie tierras nel norti e Itália cumu iba hechu endenantis.
Rumania era colláciu de Rúsia i enemigu e Bulgária, asinque s'assitiarun nel Hadi Aliau.
Angunus chascus emportantis de la guerra
Pa muchus, que sedrie una guerra brevi. Barruntaban que las trupis se muverien liherus p'atacalsi unus a algotrus i puerien estirancal al rival sin abondas bahas. Pensaban que la guerra sedrie al tentu soldaus valientis i nu sabian lo qu'era enverá. Namás p'angunus cumu Lord Kitchener, la guerra sedrie larga.
Los heneralis alemanis iban decidiu que la mehol horma pa derrotal a Fráncia era pasal pol Bélhica. Puerien antoci atacal a los francesis pol norti i el sul a la vedi. Los alemanis huerun pa Bélhica el 4 d'Agostu. Nel mesmu dia, Gran Bretaña encetó la guerra a la escontra Alemaña, polque era aliau de Bélhica. Los británicus iban alvertiu en 1839 que nu eharien que naidi envadiesi Bélhica i mantuvun la su promesa.
Deque los alemanis tomun la ciá belga e Lieha, los belgas runchun huertienti p'atollalus enantis de los alemanis entral ena ciá. Estus amenalmenti hundun pa huera la ciá a los belgas, peru les llevó más tiempu de lo qu'iban praneau. Antoci los alemanis atacun el norti el ehércitu francés. Estus colos británicus enhilun los sus ombris pa runchal colos alemanis. Estu hue posibri pol mé el tiempu que los belgas mantuvun acupaus a los alemanis en Lieha. Nu estanti Alemaña arrempuhu patrás a los francesis i británicus hata que huerun atollaus nel riu Marne.
Ena runcha, abondus ombris esperezun. Las metralletas huerun mu curpabris pus disparaban balas cumu si lloviera. Asinque pa defendelsi tuvun que zachal auherus. Los auherus s'apellaban hormandu trincheras, de mó i maea que diban endi Suiza hata el Mari el Norti. Enfrenti las trincheras, iban alambrás que cuertaban cualisquiel que tratasi subilas i minas qu'estempanaban al que corriesi pola zona hucheá "tierra e naidi" qu'iba entri las trincheras.
Nel esti, los rusus iban atacau a los alemanis. Estus huerun arrempuhaus peru los alemanis venzun ena Batalla e Tannenburg. Antoci tól mundu nel esti zachun trincheras, cumu nel oesti.
Nel dia de Naviá de 1914, abondus soldaus nu quisun runchal. Cantun cancionis de Naviá i en angunus lugaris del lindi oesti, salun de las trincheras i se daban las manus unus a algotrus. Tamién huegun furbol. Desta maea, alsotru dia a muchus nu les petaba runchal tapocu. Los heneralis s'acagazun i lo detuvun.
Las metralletas, las trincheras i las minas hidun mu enteosu atacal. Los heneralis nu lo entendian i, a pesal destu, ordenaban atacal. Ena Batalla del Somme en 1916 abondus británicus esperezun nun dia namás. Hue el dia mas sangrientu ena estória del ehércitu británicu.
En 1917, encetó una revolución en Rúsia. El Zal tuvu que ehal de selu i dal el puel pal puebru. Al prencípiu paecia que los rusus runcharien mas huerti agora, peru el puebru rusu nu queria runchal mas. Encetun a cohel rabiña al su gobielnu pol nu detenel la guerra. Antoci ocurrió la Revolución d'Otubri, una segundera revolución en rúsia enhilá polos comunistas, cuyas ideas ahorraban de Karl Marx. Le derihenti e la revolución i de Rúsia era Vlademir Lenin. El nuevu gobielnu ofreció la pas a los alemanis. Estus i los rusus ehun e runchal i filmun el tratau de Brest-Litovsk, el cual daba a Alemaña abondu territóriu en Uropa oriental i el Bálticu.
Los heneralis alemanis deciun gastal de sumarinus p'atacal los barcus que trasportaban papáncia i armamentu pa Gran Bretaña. Los alemanis pensaban que los americanus ayuaban a los británicus namás i nu eran nutralis. Peru angunus americanus esperezun polos sumarinus. Nesi inti, los Estaus Uñius entrun en guerra con Alemaña.
Ena primavera e 1918, los heneralis alemanis decidun atacal enantis que los soldaus americanus llegasin pa Uropa p'atacalus. Alemaña atacó duna horma nueva. Atacarien enos lugaris en que los Aliaus huesin débilis i eharien los lugaris ondi hueran huertis. Arrempuhun a los británicus i francesis en angunas zonas, peru cá vedi los alemanis huerun atollaus. Antoci los americanus llegun. Británicus, francesis i americanus huntus esmienzun a vencel a los alemanis. Estus nu puian paralus. Amenalmenti, los heneralis alviertun al su gobielnu de que la guerra tinia que paral, polque Alemaña nu puia runchal pol mas tiempu. Pidió la pas a los Aliaus i la guerra tuvu acaberu el 11 e Noviembri e 1918.
Aluspués la guerra
Aluspués la guerra, Alemaña tuvu c'acetal el Tratau de Versallis. Tinia que pagal $33 billonis a los venceoris. Parti el tratau idia que los paisis del mundu eberien casalsi pa hadel una organidación entrenacional pa evital las guerras entri ellus, hue hucheá la Liga e las Nacionis. El Senau de los Estaus Uñius nu estaban dalcuerdu con estu, encrusu huendu idea del Presienti americanu Woodrow Wilson. Esti trató de comencel al puebru americanu e c'acetasin, peru los EEUU enhamás s'uñun a la Liga e las Nacionis.
Autovia
Una autovia es una via domiñu i usu públicu proyeutá i costruia hundamentalmenti pal cerculaeru vículus automobis.
La deferéncia hundamental entri autovia i autopista es qu'esta úrtima está especialmenti proyeutá, costruia i señalizá pal escrusivu cerculaeru automobis. A tal efetu, un automobi es un vículu motol que cercula sin carrilis i sin conessión a una huenti esteriol enelgia, escruyéndusi de tal calificación los ciclomotoris, cochis minusválius i los tratoris i demás maquinária agrícola que, polo tantu, tienin atarugau cerculal polas autopistas.
En España, la Lei Carreteras el 1988 cambeó la definición 'autovia l'antígua Lei el 1974 pa premitil la convelsión en autovias de las nacionalis rayalis (N-I a N-VI) pol mé duna dupricación simpri la carçá las mesmas i variantis a puebración. Pa ellu s'eberia sel mas flessibli con el traçau resurtanti i dicha infrastrutura deberia sel gastá no polos automobis namás, sino tamién polos vículus qu'espressamenti escrui essa definición. Estu es debiu a que en dupricándusi las carreteras rayalis sin via alternativa no era possibri atarugalsi el cerculaeru a ciertus vículus.
Estus grandis arrayus pa puel duprical las carreteras rayalis án diu superándusi con el tiempu i agañu las caraiterísticas el destraci las nuevas autovias proyeutás no tienin platicamenti deferéncia denguna conas de las autopistas.
El critériu peagi no es detelminanti a los efeutus crassifical una via comu autopista u autovia. Sí puei izilsi que las autovias no son de peagi (son de bardi), pero puein dessistil autopistas que no seyan de peagi.
Debiu a la convelsión las nacionalis no rayalis en autovias con reposición el traçau antíguu la mesma, el cerculaeru vículus que no seyan automobis se hadrá nesseçariamenti pol traçau antíguu.
Estu á llevau a que, ena plática, no aiga deferéncia denguna entri las autovias úrtima generación i las autopistas a gastus pagus, comu un processu lógicu la volución las caraiterísticas las infrastruturas.
Ganti
Ganti (en flamencu, Gent; en francés, Gand) es una ciá de Bélgica, la capital de la Província de Flandis Oriental ena Region Flamenca. Está assitiá ena confluéncia del riu Lys (Leie en flamencu) con el Escalda. Etimológicamenti, el nombri Ganti vien de la parabra celta ganda, que hazi referéncia a la convergencia, por ejemplu, de los dos rius entre los qu'esta ciá s'alcuentra. Tien 235.143 abitanris.
Vinuesa
Vinuesa es un monicípiu assitiau ena província e Sória, en Castilla i Lión, España. Tini 1.014 abitantis nun ária e 143,05 qm² i una densiá e puebración de 7,09 ab./qm².
Vinu
El vinu es un bebérciu aconsiguiu endi la uva pol mé de la fomentación alcólica del su mostu u çumu; la fomentación proúcisi pola ación de ludias que güervi los açucas del frutu en alcol etílicu i anídriu cargónicu.
Se mentará «vinu» namás al líquiu resurtanti e la fomentación alcólica, total u parcial, del çumu d'uvas, sin revortura e denguna sustáncia. En muchas lehislacionis s'arrepara namás cumu vinu al bebérciu aconsiguiu endi la Vitis vinifera, inque s'aconsiguin bebércius autaus endi la Vitis labrusca, Vitis rupestris, i tal i mas.
Orihin de la su proución
La proución de vinus tié mas de 5.000 añus, ubiendu el su primel focu conociu ena tierra cuasi enmeyata pal sul de la cordillera el Cáucasu endi la Capadócia hata las costas meriyonalis del Mari Cáspiu.
Vinus el mundu
Nu desisti una nolma asoluta pa crasifical las deferentis crasis de vinus que desistin. Una horma gastá pol estitucionis cumu Le Cordon Bleu, respeta la denominación gastá nel Viehu Mundu (Uropa i Ásia Menol, cuandu se palra de vinus), que lista los vinus asigún la tierra e proceéncia. Estu se gasta asina polque la climi i la crasi e tierra ondi la parra á envelneciu, tién la mayol enfruyin en mayol miia nel caraiti el bebérciu. Esti sistema á tiniu lehislacionis nacionalis en abondus paisis, ondi el télminu denominación d'orihin (D.O. en España, A.O.C. en Fráncia, DOCG en Itália, QmP en Alemaña, D.O.C. en Purtugal) es atihi pa vendel los vinus. Con el sistema D.O., las crasis d'uva gastás nun vinu tién menol emportáncia.
Nel Nuevu Mundu se prefiri llamal a los vinus sigún la crassi d'uva gastá. Nel mundu vinícola, "Nuevu Mundu" senifica tolo que nu es "Viehu Mundu", es izil, c'amás d'América, s'encruin Austrália, Nueva Zelanda i África el Sul.
La deferéncia entri las dos crasis de crasificacionis estriba en qu'el Nuevu Mundu, cumu está menus envinculau cola traición vinícola Uropea, prefiri vendel los sus vinus cumu varietalis. Un vinu varietal es el qu'está cuaharingau con una crasi d'uva namás, u es una mesturança, ondi ai una crasi d'uva que tié predomiñu sobri los demás (endi 75 hata 90%, asigún el país).
Vinus d'Estremaura
Estremaura tié mas de 87.000 etárias de vineu deviia en seis grandis zonas: Cañameru i Montanche en Caçris; Ribera Arta, Ribera Baha, Matanegra i Tierra e Barrus ena província de Badahó. Uguañoti ain mas de 7.000 etárias bahu la Denominación d'Orihin Ribera el Guadiana. Velaquí la lista hecha pola famosa rivista "Mi Vino" de la mehol carta e vinus d'esta tierra e 1998:
SSC Napoli
El SSC Napoli (Società Sportiva Calcio Napoli) es un club de fubu italianu de la villa de Nápoli, en la región de Campaña. Se hundó en 1926 i huega ena Serie A.
Eta
Nombri la sétima letra el alfabetu griegu.
El su nombri en griegu antíguu era ἦτα [ɛ̂ːta] i en moernu ήτα ['ita].
La mayúscula es H i la menúscula es η.
Esta letra rescrei de la aspiracion fenícia ḥēt. N’escricionis primitivas comu la del vasu Dipilón (s. VIIIu) se gastava esta letra comu marca l’aspiracion. El griegu, endespuesinu, inovó nel destinguieru gráficu las cantiais vocálicas, de mó que empreó esta letra pa represental la cantiá larga del timbri vocálicu meyu /ɛː/. De la devision d'esta letra pola su metá apareció en epoca tardia los espritus griegus. De la metá gocha el espritu rúsperu (῾) i de la derecha el suavi (᾿).
Nel sistema numeral griegu, la eta es 8 (η´) i 8000 (,η).
Estrés el retículu endoplásmicu
El estrés el retículu endoplásmicu es una respuesta a la alteración en la homeostasis del retículu endoplasmáticu y por tantu la acumulación de proteínas mal plegás en el su lumen. Es una respuesta al estrés que se conserva enti toäs las especis mamíferas, asín comu en levaduras y gusanus. Esti artículu se centra en la respuesta los mamíferus.
La respuesta a proteínas desplegás (Unfolded Protein Response, UPR, en inglés) s'activa en respuesta a una acumulación de proteínas desplegás o mal plegás en el lumen del retículu endoplasmáticu. En esti contestu, la UPR tié dos objetivus prencipalis: En un principiu, recuperal el huncionamiento normal la célula deteniendu la traduzión e proteínas y activandu las vías e señalización que permitan incremental la produzión e chaperonas molecularis involucrás en el plegamientu las proteínas. Si la célula no consigui esti primer objetivu en un ciertu lapsu de tiempu o si la anomalía persisti, la UPR se dirigi hacia la apoptosis.
Atijus
Peter Walter palrandu la UPR: http://www.ibiomagazine.org/issues/august-issue/unfolding-the-upr.html
Vladimir Lenin
Vladimir Ilich Ulianov, llamau normalmenti Lenin (10 d'Abril de 1870 - 21 de jeneru de 1924) hue un políticu, filósofu i revolucionariu comunista russu. Derigenti del setol bolcheviqui del Partíu Obreru Socialdemócrata de Russia (POSDR), se convirtió nel prencipal derigenti dela Revolución d'Otubri de 1917. Enantis ya vía participau ena revolución de 1905 i vía estau desterrau en Siberia pol Alejandru III de Russia. En 1917, hue nombrau presidenti del Conseju de Comisarius del Puebru (Sovnarkom), convirtiéndu-si nel primel i mássimu derigenti dela Unión de Repúbricas Socialistas Soviéticas (URSS) en 1922. Políticamenti marxista, las sus contribucionis al pensamientu marxista acebin el nombri de leninismu, o más conocíu comu marxismu-leninismu, ideología socialista que se destendería pola mayol parti del «bloqui comunista» i nel «segundu mundu» duranti la Guerra Fría.
Las Hurdis
Las Hurdis es una comarca d'Estremaúra, assitiá nel norti la província de Caçris. Está asiajá namás por 5 monicípius i 43 núcleus de puebracion, delos cualis 5 ya están despuebraus. Es unu los lugaris ondi mas se palra el estremeñu.
La comarca siempri s'á caraterizau pol su atrasu i polas duras condicionis de via de los sus abitantis. Albondu enteletualis denunciarun esta situacion al préncipiu del sigru passau, comu Miguel de Unamuno o Luis Buñuel, que derigió el decomuental Las Hurdes, tierra sin pan en 1933.
Las Hurdis conserva güena palti de la su herencia cultural.
Mu propiu es el Carnaval Hurdanu poblau de seris fabulosus, el burru antrueju, el machu lanú, el obispu jurdanu, los mozus del guinaldu... unius a un ricu folclori, a la arquitetura vernácula y al paisaji. P'allí tou el pueblu participa; es por esu por lo que se idi Quien no se encarantoña no comi de la olla.
Azabal
Azabal es una alqueria e Casal de Palomeru assitiá nel Norti d´Estremaura i al sul endrentu la comarca e Las Hurdis, ena província e Caçris. Está assitiau en unu los vallis que horman esta comarca, a orillas e riu los Ánhilis.
Acesus
A Azabal puemus acedel pol dos entrás: siguiendu la carretera Ex-204, la primera entrá es saliendu pola desviación en Caminumoriscu direción Casal de Palomeru (Ex-269), la otra se alcuentra en Pinufranqueau, direción Azabal, (CCV-110).
Algotra oción es chegal pola carretera endi Praséncia a Casal de Palomeru i aluspués continual p´abahu.
La úrtima oción es chegandu endi Prasencia, pasandu pol La Pesga (CCV-64) direción Casal de Palomeru.
Etimulogia
La parabra "Azabal" paci tenel origin prerromanu i está vinculá con antiguas luengas que se palraban ena península enantis de la envasión romana.
Estória
Es una alqueria mu antigua, en cuyas enmediacionis s'alcuentran emportantis estacionis prestóricas, con grandis grabaus rupestris i esplotacionis auríferas. Curiosamenti, el apelliu Azabal está mu estendiu pol Las Hurdis, lo que denota la antigüeá el lugal.
N´un decumentu el sigru XI ya se palraba e los moraoris de las mahás d´Azabal.
Fiestas
Fiestas patronalis de San Ramón Nonato, dia 31 d´agostu, i de San Cristobal.
Teta
Teta es el nombri la novena letra el alfabetu griegu.
Esta letra rescrei del alfabetu feníciu tēth. Es l’única de las consonantis llamás aspirás que procei del alfabetu norsemíticu. En latín esta letra hue trascrita comu th: Thetis (gr. Θέτις).
Evaluaeru de riesgus
El evaluaeru de riesgus es la primel fasi d’atuación de las impresas en matéria preventiva, i el su fin es eliminal los riesgus u reducilus. Se trata d’identifical los riesgus en ca puestu de trebahu ena impresa, i valoralus (relacionandu las posibiliais de que ocurra el acienti i las sus consecuéncias).
Teta
Representava en griegu antíguu al fonema consonánticu oclusivo dental sordo aspirau /th/: θάλασσα [tha̋lassa]. Por lenicion, esti fonema ya en epoca emperial, escomiençó a prenuncial-se comu una consonanti fricativa /θ/, prenunciacion que es la que sobrevivi: θάλασσα ['θalasa].
Evaluaeru de riesgus
Análisis del riesgu
''Desisti anguna huenti e dañu? Quién u qué puei sel dañau? Lo cúmu es que puei ocurril el dañu?''
Teta
Nel sistema numeral griegu, la θ representa al 9 (θ´) i al 9000 (,θ).
Evaluaeru de riesgus
Análisis del riesgu
Estimaeru del riesgu = Probabiliá * Consecuéncias
Teta
Comu símbolu fonéticu, endrentu el API, representa al fonema consonánticu fricativu entredental sordu /θ/.
Evaluaeru de riesgus
Valoraeru del riesgu
Riesgu trivial = Nu hazi farta ación específica.
Trecel Devisión Española
La Trecel devisión es la cuarta categoria el fubu español. Es la devisión enmeyaenti enferiol a la Segundera Devisión B Española i poncima las devisionis rehionalis, polo qu'está arrepará cumu la úrtima categoria nacional d'España. Hue criá en 1929 i es una categoria nu profisional.
Estória
La Trecel Devisión se crió la tempurá 1929/30, es izil, endi la segundera eición la Liga española e fubu. Estóricaenti la Trecel Devisión era la trecel categoria la liga española, pombahu la Segundera Devisión. La tempurá 1977/78, se crió la Segundera Devisión B i la Trecel Devisión se gorvió la cuarta categoria nacional.
La su horma, el númiru e grupus i los equipus praticipantis á cambeau en albondas vezis ena estória.
Ena su primel eición, la primel fasi tinia a 33 equipus en 8 grupus deferentis. Entri los 8 campionis hugun eliminatórias i el Castellón se gorvió nel primel campión de la categoria.
Sistema de competición
Angañu hugan 364 clus ena Trecel Devisión, deviius en 18 grupus, ena huerça los cualis áin 20 equipus. Cá grupu preteneci pa una federación territorial i polo tantu, pa una comuniá autónoma, acetu nel chascu d'Andalucia, qu'está deviia en dos partis. Los clus la ciais autónomas de Ceuta i Melilla están assitiaus enos grupus de la Federación Andaluça.
Velaquí la destribución heográfica de los grupus:
El sistema e competición es el mesmu qu'el restu categorias del fubu español. Se huga cá añu, encetandu al final d'Agostu u prencípius de Setiembri hata Mayu u Húniu el añu desotru.
Los equipus de cá grupu hugan tós contra tós en dos güertas, una vezi en campu própiu i algotra nel contráriu, hata sumal 38 hornás. El ordin los partius se decii al prencípiu cun sorteu. El ganaol dun partiu tini 3 puntus, el perdeol dengunu i nel chascu d'igualdá un puntu pa cá unu.
Irena Sendler
Irena Stanisława Sendler o Sendlerowa (Otwock, Varsovia, 15 de hebreru de 1910 - Varsovia, 12 de mayu de 2008), mentá comu «El Ángel del Guetu de Varsovia», hue una enfermera i trabajaora social polaca católica, que duranti la Segunda Guerra Mundial ayuó i salvó a más de dus mil quinientus dagalinus hudius que estaban condenaus a sel vítimus del Holocaustu, arriesgandu la su propia vía. Hue candidata al Premiu Nobel de la Pas en 2007, anque a la postri no hue elegía. Sin embargu, a síu reconocía cumu Justa d'entri las nacionis y dama de la Orden del Águila Blanca, la más lucía destinción civil de Polonia.
Evaluaeru de riesgus
Valoraeru del riesgu
Riesgu moerau = En ciertu praçu son nesezárias miias.
Riesgu emportanti = Nu se pudrá esmincial la obra, u s’eberá ponel remeyu a los pobremas a cortu praçu.
Riesgu entolerabri = Nu se pudrá esmincial la obra, u sedrá mestel paral enmeyatamenti.
Trecel Devisión Española
Arcensu
Los cuatru cabecerus de cá grupu tinin derechu a hugal la fase d'arcensu pala Segundera Devisión B. Pol sorteu, se cuaharingan 18 grupus de 4 equipus, peru en cá unu nu puei abel equipus del mesmu grupu orihinal i tini c'abel un primel, segunderu, trecel i cuartu crasificaus.
En cá unu d'estus 18 grupus s'enfrontilan los equipus en dobri partiu. El que hue primel crasificau contra el cuartu i el segunderu contra el treceru. Los ganaoris s'enfrontilan entri ellus, i los 18 ganaoris arciendin.
Decensu
Ena huerça los grupus, los úrtimus 3 crasificaus deciendin palas devisionis rehionalis. Enos grupus 6, 12 i 17 deciendin los cuatru úrtimus, mentris qu'en el grupu 7 bahan los cincu pioris.
Sin embalgu, si un grupu se quea con menus de 20 equipus, la federación territorial puerie echal patrás los decensus u bien, el arcensu de nuevus equipus.
UNESCO
Olganiçación de las Nacionis Unias pala Eucáncia, la Céncia i la Curtura - United Nations Educational, Scientific and Cultural Organization (UNESCO), es un olganismu especialiçau de las Nacionis Unias. Se hundó el 16 de Noviembri de 1945 con el ohetivu de contribuil a la pás i la seguráncia nel mundu pol mé la eucáncia, la céncia, la curtura i las comunicacionis. Tiini la su sé en París i anguañu el su Diretol Heneral es Koichiro Matsuura, de nacionaliá haponesa.
S'eica a guial a los puebrus nuna mehol hestión del su própiu esarrollu a través de los recursus naturalis i los valoris curturalis, cola finaliá d'otenel el mayol provechu possibri de la moelniçación, sin que pol ellu se pierdan la identiá i la divelsiá curtural.
Ena eucáncia, esti olganismu da prioriá al logru de la eucáncia elemental adatá a las neseziais atualis. Colabuta nel holmaeru de docentis, pranificaoris i vivienda, alministraoris eucacionalis i promuevi la costrución d'escuelas i la dotación d'equipu nesezáriu pal su huncionamientu.
En matéria d'enhormación, la Unesco promociona el libri circulaeru de ideas pol meyus audiovisualis, homenta la libertá de prensa i la endependéncia, el pruralismu i la divelsiá de los meyus d¡enhormación, grácias al Pograma Entrinacional pala Promoción de la Comunicación.
Tayiquistán
La Repúbrica de Tayiquistán es un país d'Ásia central, que hazi arrayu al esti con Uzbequistán, al oesti cona Repúbrica Populal de China, al norti con Quirguistán i al sul con Afganistán.
Commons
Wikimedia Commons (tamien llamau Commons) es un proyeutu la olganización Wikimedia creau el 7 e setiembri e 2004, que'l su ohetivu es servil cumu trohi d'archivus d'imahin i otrus hormatus murtimeya pal restu los proyeutus la hundación. Tolos archivus ebin bel siu liberaus bahu licéncias libris (cumu la GFDL) u nel domiñu públicu.
Se basa nun güiqui configurau e horma que los archivus allí asiahaus están disponibris nel restu e güiquis los proyeutus de Wikimedia. Estu premiti una hestión centralizá desti tipu d'archivus en tolas velsionis de Güiquipeya, Güiquilibrus, etc.
Es posibri eital las páhinas de Commons sin rustrilsi previamenti, peru es mestel rustrilsi pa empuntal imahin.
Estória
Enantis de Commons, desistia una emportanti dupricación d'eshuerçus entri los proyeutus de Wikimedia, asín cumu enas velsionis en deferentis idiomas dellus. Pa qu'un archivu que desistia nun güiqui puyera gastalsi en otrus, ebia sel empuntau e nuevu a ca unu dellus.
En marçu e 2004, el usuáriu Erik Möller proponi el creaeru duna trohi centralizá d'archivos murtimeya, que sedria anombrá "Wikimedia Commons", prencipiandu a huncional el 7 e setiembri el mesmu añu. A finalis d'otubri, un cambeu el software hechu pol él mesmu premitió pol primel vezi que los archivus de Commons puyeran sel gastaus diretamenti enos demas güiquis. En noviembri se lihió el logu el proyeutu, obra el usuáriu Reid Beels, quien lo creó orihinalmenti pa Güiquinotícias.
El 30 e noviembri e 2006 se chegó al millón d'archivus assitiaus en Commons, i abati un añu aluspués, el 17 e noviembri e 2007, se hizu la primel traución de Commons al artuestremeñu.
Trecel Devisión Grupu XIV 2007-08
Ena tempurá 2007-08 del Grupu XIV de la Trecel Devisión el campión hue el C.D. Don Benito. Se crasificarun pala fasi d'arcensu el C.D. Don Benito, el Cerro Reyes, el Villanovense i el Jerez C.F., inque dengunu puu arcendel a la 2ª Devisión B. Deciendin pala Rehional el Atl. Pueblonuevo, el C. D. Santa Amalia i el Villafranca.
Bonn
Bonn es una ciá d'Alemaña, del estau federau de Renania del Norti-Westfalia, capital federal d'Alemaña Ociental o Repúbrica Federal d'Alemaña (RFA) ata 1990 i sé del gobielnu ata 1999. Posei una puebracion de 314.299 (2006) abitantis i es la 19ª ciá mas grandi d'Alemaña. Es la ciá natal del compositol Ludwig van Beethoven.
Calahorra
Calahorra es un monicípiu assitiau en La Rioja, España. Tini 23.768 abitantis nun ária e 93,57 qm² i una densiá e puebración de 254,01 ab./km².
Amol
El amol (del latín, amor, -ōris) es un concetu universal relativu a l'afiniá entre seris, definiu d'albondu holmas sigún las deferentis ideologías i puntus vista (científicu, filosóficu, religiosu, artísticu). Normalmenti s'enterpreta como un sentimientu, relacionau con el afehtu i el apegu, i resultanti i produtol duna serii d'emocionis, esperiencias i atituis. Con frecuéncia el términu s'asocia con el amol románticu. La su diversiá d'usus i senificaus, combiná con la complejiá del sentimientu enplicau en ca casu, hazi qu'el amol seya especialmenti difíci de definil dun mó consistenti. Las emocionis asociás al amol puein sel estremadamenti poerosas, llegandu con frecuéncia a sel irresistiblis. Con tó, el amol interpersonal se considera sanu o «verdaderu» quandu es contructivu pala personaliá, pa lo cual es endispensabli tenel una güena autoestima.
Malaria
La malaria (del italianu medieval «mal airi») o paludismu (de paludis, genitivu del términu latinu palus: ciénaga o pantanou y de -ismu, en esti casu ación o procesu patológicu) es una malotia producía por parásitus del géneru Plasmodium, y argunus estudius centíficus sugierin que pú havelsi transmitíu al sel umanu a través los gorilas ocidentalis. Es la primera malotia d'importancia entri las malotias debilitantis. Entri 700 000 y 2 700 000 personas muerin al añu por causa de la malaria, de los cualis más del 75% son niñus en zonas endémicas d'África. Asimesmu, causa aproximadamenti entri 400 y 900 millonis casus de fiebri aguda al añu en la población infantil (menoris de cincu añus) en ichas zonas. En mayu de 2007, l'Asamblea Mundial la Salú decidió conmemoral el 25 abril el Día Mundial del Paludismu.
La malotia puei sel causá por una o por varias de las diferentis especis de Plasmodium: Plasmodium falciparum, Plasmodium vivax, Plasmodium malariae, Plasmodium ovale o Plasmodium knowlesi, las tres primeras de las cualis son las reportás en el continenti americanu. Los vectoris d'esta malotia son diversas especis del mosquitu del géneru Anopheles. Tan sólu las hembras d'esti mosquitu son las que s'alimentan de sangri pa puel madural los güevus; los machus no pican y no puein transmitil malotias, ya que únicamenti s'alimentan de néctaris y jugus vegetalis.
L'única forma posibli de contagiu directu entri umanus es que una persona embarazá lo transmita por vía placentaria al fetu, tamién es posibli la transmisión por transfusionis sanguíneas de donantis qu'án padecíu la malotia, o bien, pola transmisión directa a través de la picadura d'un mosquitu.
En regionis ondi la malaria es altamenti endémica, las personas s'infectan tan a menú que desarrollan la inmunidá adquiría, es izil, son portaoris más o menus asintomáticus del parásitu.
Cá añu se presentan 396 millonis de casus de paludismu. La mayor parti la carga de morbilidá se registra en el África, al sur del Sahara.
El primer intentu d'una vacuna sintética contra la malaria hue realizau en 1997 pol equipu de Manuel Elkin Patarroyo; los resultaus huerun desigualis, alcanzandu comu máximu una eficacia del 28% en Sudamérica. En 2010, la vacuna aparecía catalogada como «inactiva» por la [[Organización Mundial de la Salú].
En agostu de 2013 s'anunció qu'una vacuna en estudiu en fasi I alcanzaba una eficacia d'un 100%.
Club Atlético Pueblonuevo
Club Atlético Pueblonuevo es un equipu fubu d'España, de la ciá de Pueblu-Nuevu de Guadiana n'Estremaúra. Ubu el su hundaeuru en 1969 i xuega ena 3º devisión española.
Siria
La Repúbrica Árabi Siria es un país d'Orienti Meiu ena orilla oriental el mari Mediterráneu que hazi arrayu con Israel, Líbanu, Jordania, Iraq i Turquia. La su capital es Damascu.
La huerça la puebración palra l'árabi i son de religión islámica (sunismu, mayoritariamenti, i tamién drusus, alawitas i chiitas). Ain minorias etnicas d'armenius, turcus, arameus i kurdus. El su sistema de gobielnu es de repúbrica unipartidista.
Ogañu el país s'encuentra en guerra cevil dendi 2011, entri los defensoris el goviernu de Bashar al-Assad i los rebeldin que buscan derribal el régimin.
Arnedo
Arnedo es un monicípiu assitiau en La Rioha, España. Tini 14082 abitantis nun ária e 85,40 qm² i una densiá e puebración de 164,89 ab./qm².
Leon Trotski
Lev Davídovich Bronstein (Yanovka, Ucránia, 7 noviembri de 1879 - Coyoacán, Méjicu, 21 agostu de 1940), mas conociu comu Leon Trotski, hue un políticu i un revolucionariu russu, organiçaol clavi de la Revolucion d'outubri, que premitió a los bolcheviquis arcançal el poel en noviembri de 1917 en Rússia. Duranti la guerra cevil posteriol, desempeñó el cargu de comisariu de assuntus melitaris. Endespues del su essiliu de la Union Soviética, estuvu a la cabbeça de un movimientu enternacional d'esquierda revolucionaria edentificau con el nombri de trotskismu i caracterizau pola idea de la «revolucion permanenti». Murió assessinau en Méjicu por un agenti español de la NKVD soviética.
Trecel Devisión Española Grupu XIV
El Grupu XIV de la Trecel Devisión Española es unu los 18 grupus enos que se devii la cuarta categoria el fubu nacional. Angañu preteneci a la Federación Estremeña e Fubu, polo que namás que hugan venti equipus d'Estremaura.
Tempurá 2007-08
El campión de la categoria es angañu el Don Benito, equipu e la ciá del mesmu nombri. El segunderu hue el Cerro Reyes de Badahó siguiu pol Villanovense de Villanueva e la Serena i pol Jerez C.F. de Herés de los Caballerus.
Dengún equipu puu arcendel pala 2ª B. En cámbeu arcendierun pala Trecel Devisión el Ciudad de Plasencia, el Santa Marta i el Unión Deportiva Badajoz.
Deciendin pala Rehional el Santa Amalia, Villafranca i Atlético Pueblonuevo.
Açoris
Las Açoris, oficialmenti Región Autónoma de las Açoris (en portugués Açores o Região Autónoma dos Açores) sonin una tupa de nuevi islas portuguesas assitiás en meyu del océanu Atlánticu, a unus 1.500 km de Lisboa, i holman parti de la Macaronesia. Conholman una region autónoma que cuenta con autonomía política i almenistrativa cuya norma suprema es el Estatutu Políticu-Almenistrativu de la Region Autónoma de las Açoris. Holman parti de la Union Uropea cona calificación de región ultraperiférica, según el artículu 299.º-2 del Tratau de la Union Uropea.
Estaus Uníus
Los Estaus Uníus d'América es un país assitiau en América el Norti, enque Hawaii, unu los sus estaus, s'alcuentra en Oceanía. Está holmau por cincuenta estaus, un destritu federal (Washington D.C., qu'es la capital) i angunus algotrus territórius. Es una repúbrica presiencialista i federal.
Goviernu y política
Estaus Uníus es una repúbrica costitucional, presiencial i federal. El su goviernu tien unos pueris limitaus numiraus ena Costitución. La su holma de goviernu es cantá comu democrácia presiencialista polque ái un presienti. La eleción del presienti es endireta pol compromisarius u grandis eletoris. Dendi 2021, Joe Biden es presienti del país.
Geografia
La geografia el área continental es acientá ena zona ociental, ondi están assitias las Montañas Rocosas. Ena zona noresti s'assitian los Montis Apalachis i ena región suloesti esmiença la Sierra Mairi mejicana. Al norti, los estaus continentalis s'arrejuntan con Canadá, i Alaska, con el Oceanu Gracial Álticu; al Sul hazin arrayu con Méjicu i el Golfu de Méjicu; al esti s'alcuentra el Océanu Alánticu, i al oesti, el Océanu Pacíficu.
Estoria
Enantis de la llegá de los uropeus abitaban nel territoriu albondu puebrus endígenas, angunus llegandu a crial colturas avançás, comu la Misisipiana. Los primerus assitiamientus uropeus s'estabrecierun a partil del sigru XVI huendu españolis, francesis, británicus i olandesis. Los Paisis Baxus cedierun las sus colonias a los británicus, que poquinu a poquinu van a holmal las 13 colónias, que se conviltirian enos Estaus Uníus d'América al atrás duna guerra pola endépendencia, causá polas tensionis entri la metrópoli i los colonus (1775-1781). El nuevu estau recogi ideas ilustrás, comu la igualdá entri tolos ombris, los derechus umanus, etc. George Washington hue el primel presienti de la nacion.
Endespues de la endependencia, el goviernu estau-uniensi siguió una política d'espansion acia el esti, lo que le llevó a una serii de runchas. La devision enterna entri partidaruis de la esclavitú i los que non lo eran provocó la Guerra Cevil Estau-uniensi (1860-1865), nel que los estaus del sul (partidarius de la esclavitú ya qu'era mu emportanti ena su economia) se proclamarun endependientis. La guerra acabijó cona vitória de los abolicionistas.
Duranti tol sigru XIX los Estaus Uníus esperimentarun una revolucion endustrial, conviltiendu-se nuna potencia económica i política. Al escomençal la I Guerra Mundial se va a declaral neutral peru acabijó entrandu apoyandu a los aliaus. Los años 20 huerun duna gran prosperiá económica que acabijó ena Gran Depresion de 1929.
Duranti la II Guerra Mundial, los Estau Uníus tuvun un emportanti papel, runchandu sobri tó a la escontra d'Alemaña i Japón, llegandu a gastal dos bombas atómicas nessi país, destruyendu las ciais de Hirosima i Nagasaki. Endespues desti conflitu el mundu se deviió en dos bloquis, el comunista (representau pola Union Soviética) i el capitalista cuyu mássimu representanti eran los Estaus Uníus (la conocia comu Guerra Fria). Cona caía de la Unión Soviética acabijó la Guerra Fria.
Ogañu esti país sigui huendu una poténcia mundial, enterviniendu en numirosus conflitus nel mundu. En 1991 encabeçó la ofensiva aliá ena Guerra del Golfu, en 2001 envadió Afganistán comu respuesta al atentau terrotorista a la escontra las Torris Gemelas de Nueva York, i en 2003 envadió Iraq derrocandu a Saddam Hussein.
Honduras
Honduras, oficialmenti Repúbrica de Honduras es un país d'Ámerica central. Hazi arrayu al oesti i al noroesti con el Guatemala, al norti con el mari Caribi i al sul con Nicarágua, El Salvaol i el Océanu Pacíficu. Las sus capitalis son las ciais de Tegucigalpa i Comayagüela.
Edá Meia
La Edá Meia, Edá Meya o Medievu es el periodu estóricu de la cevilización ociental comprendiu entre el sigru V i el XV. El su escomiençu s'assitía convencionalmenti nel añu 476 cona caía del Empériu romanu d'ocienti i el su fin en 1492 con el descubrimientu d'América, o en 1453 cona caía del Empériu bizantinu, fecha que tien la ventaja de coincidil cona envencion de la emprenta (Biblia de Gutenberg) i con el fin la Guerra los Cien Añus.
Ogañu los estoriaoris del periou prefierin matiçal esta rutura entre Antigüeá i Edá Meia de holma qu'entre los sigrus III y VIII se palra d'Antigüedá Tardia, que vria siu una gran etapa de transicion en tolos ámbitus: eno económicu, pala sustitucion del mó de proucion esclavista pol mó de proucion feudal; eno social, pala desaparicion del concetu de ciaanía romana i la definicion de los estamentus meyevalis, eno políticu pala descomposicion las estruturas centralizás del Empériu romanu que dió passu a una dispersion del poel; i eno ideológicu i cultural pala asorción i sustitucion la cultura crássica polas teocéntricas culturas cristiana o islámica (ca una nel su espaciu).
Albondu vezis se devii en dos grandis perius: Temprana o Alta Edá Meia (sigru V a sigru X, sin una clara diferenciacion cona Antigüeá Tardía); i Baja Edá Meia (sigru XI a sigru XV), que a la su vezi puei deevil-se nen un periu de plenitú, la Plena Edá Meia (sigro XI al sigru XIII), i los dos últimus sigrus que presenciarun la Crisi la Edá Meia o del sigru XIV.
Lucía Etxebarria
Lucía Etxebarría de Asteinza (Valéncia, 7 de Diziembri 1966) escrebiora española de pairis vascus de Bermeo. Estuyó filologia ingresa i periodismu en Mairil.
Turmalina
Caraterísticas
La estrutura pal grupu turmalina es una en que los tetraedrus de SiO4 están envinculáus en anillus de seis biembrus que tienin un patrón hexagonal y están apiláus con grupus BO3 triangularis, juntáus polos cationis del lugal D; los tetraedrus de SiO4 están envinculáus verticalmenti polos cationis de G y los anionis X, mentris que las colunas están juntás horiddontalmenti por dambus los dos. El grupu turmalina contieni estas aspecis de mineralis (conas sus fórmulas):
Volución
La volución biológica es el conjuntu de chambus en caracteris fenotípicus y genéticus de puebracionis biológicas a travis de generacionis. Ichu procesu á originau la diversidá de hormas de vía qu'existin sobri la Tierra a partil d'un antepasau común. Los procesus volutivus án producíu la biodiversidá en cá nivel la organización biológica, incluyendu los d'especi, población, organismus individualis y molecular (volución moleculal). Toa la vía ena Tierra procedi d'un úrtimu antepasau común universal qu'existiu entri hazi 3800 y 3500 millonis d'añus.
La parabra volución se gasta pa describil los chambus i hue aplicá pol primera vez nel sigru XVIII pol un biólogu suizu, Charles Bonnet, en la su obra Consideration sur les corps organisés. No obstanti, el conceptu de que la vía ena Tierra evolucionu a partil de'un ancestru común ya había síu hormulau por varius filósofus griegus, y la hipótesis de que las especis se transhorman continuamenti hue postulá por numerosus centíficus los sigrus XVIII y XIX, a los cualis Charles Darwin citu nel primel capítulu del su libru El origen de las especies. Sin embargu, hue el propiu Darwin en 1859, quien sintetizu un cuelpu coerenti d'observacionis i aportu un mecanismu de chambu, al que llamu seleción natural; lo que consolidu el conceptu la volución biológica en una verdaera teoría centífica.
La volución cumu propiedá inherenti a los seris vivus no es matéria de debati ena comunidá centífica dedica al su estudiu; sin embargu, los mecanismus qu'explican la transhormación i diversificación las especis se hallan baju intensa i continua investigación centífica.
Dos naturalistas, Charles Darwin y Alfred Russel Wallace, propusierun en horma endependienti en 1858 que la seleción natural era el mecanismu básicu responsabli del origin de nuevas variantis genotípicas i en úrtima instancia, de nuevas especis. Actualmenti, la teoría la volución combina las propuestas de Darwin y Wallace con las leyis de Mendel i otrus avancis posterioris ena genética; pol esu se la denomina síntesis moderna o «teoría sintética». Sigún esta teoría, la volución se defini comu un chambu ena frecuencia delos alelus d'una puebración a lo longu las generacionis. Este chambu puei sel causau pol diferentis mecanismus, talis cumu la seleción natural, la deriva genética, la mutación y la migración o fluju genéticu. La teoría sintética recibi en l'actualidá una aceptación general la comunidá centífica, manqui tamién argunas críticas. Los avancis d'otras disciplinas relacionás, comu la biología molecular, la genética del desarrollu o la paleontología án enriquecíu la teoría sintética endi la su hormulación, en tornu a 1940. Actualmenti siguin surgiendu hipótesis sobri los mecanismus del cambiu volutivu basás en datus empíricus tomaus d'organismus vivus.
Atijus
En español:
En ingrés:
La Puebla de La Calçá
La Puebla de La Calçá [lapweβ̞la ð̪elaˈkɑl̟θɑː] o simprimenti La Puebla (oficialmenti i en castellanu Puebla de la Calzada) es un monicipiu dela pacensi, unu delos prencipalis nuclius pobracionalis de Las Vegas Baxas de Guadiana.
Sociedad Polideportiva Villafranca
Sociedad Polideportiva Villafranca es un equipu fubu d'España, de la ciá de Villafranca delos Barrus n'Estremaúra. Ubu el su hundaeuru en 1949 i juega ena 3º División RFEF.
Arancón
Arancón es un monicípiu assitiau ena província de Sória, en Castilla i Lión, España. Tiin 106 abitantis nun ária de 77,61 km² i una densiá de puebración de 1,4 ab./km².
Melón bravíu
Los melonis bravíus [melo͂nɪ ɸɾaˈβ̞iʊʰ] (nom. Ecballium elaterium) es el nombri que acibi una pranta peneni dela familia delas cucurbitacias. Es la única especii del géneru Ecballium, destacandu-si por no tenel çarcillus.
Sinonimia
Esta pranta tamién se conoci con el nombri de melonzillus i calabacitas por causa del su frutu.
Descrición
Esta pranta tien tallus arrastronis, con ojas acoraçonás comparanti a un triángulu, enque cachúas, con dientis i pelúas. Las florinas son amarilluchas, mediu acampanás, de 2,5 cm de diametru o más o menus con cincu ojinas.
El frutu, polo que más se destaca, es de 4-5 cm de largu, recolganti por un peçón que se va hinchandu ata que la apressión lo estrumpi. Pol aujerinu salin las simientis disparás, puyendu cael ata tres metrus de largu. Quandu el frutu está maúru, revienta quanti quantis se rocea con algu.
La pranta es envenenosa, porque contién elaterina i cucurbitacina, sustancias tóssica d'ación purganti. El su consumu causa gastronteriti acompañá de morragias, puyendu en casu de mucha engesta trael la muerti. Enas preñás, es albortiva.
Parménidi
Parménidi [parˈmẽniði] (en griegu Παρμενίδης [parmẽnɪ́ːdɛːs]) hue un pensaol griegu, máisimu representanti la escuela eleática.
Via
La huerça los datus tocantis a la via desti filósofu se estrain de Diógeni Laérciu, Platón i Apolodoru, anque pol parti Platón seyan bastanti resbalizus, pola imparcialiá i el caraiti literáriu los sus diálogus. Pola referéncias nel Parménidi platónicu, se carcula qu'el filósofu tuviera nacéncia entri los añus 515 i 510 e. C. Las referéncias en Diógeni Laérciu i Apolodoru tamién no son concientis, pos aquel lo pon ena frol la via ena 69a olimpiá, i. e., pal 500. Diógeni dis que hue iju dun tal Πύρης (Pýrēs). Tuvu nacéncia ena ciá siciliana de Elea, veloí que se le mienti con freqüéncia Παρμενίδης Ἐλεάτης (Parmenídēs Eleátēs) “Parménidi el eleata”.
Tuvu contautu con Jenófani, del que deprendió el su pensaeru, anque no hue siguiol. Se puei esprical assina el hechu de que Parménidi cautivara el essámetru pa la componienda las sus torias. Quien, sigún Diógeni Laérciu, mas l’enfruyó hue Amínia, de la escuela pitagórica, quien lo vruecó a la via pastueña i reflessiva, manque tapocu huerun los sus endirguis de pesu nel su pensaeru, sigún se ve enos sus testus.
Parménidi consiguió la aprebación los sus vizinus eleatas, pos, amás, les didu leis a la ciá, sigún pol enteraciónis de Plutarcu, Estrabón i Espeusipu pol boca del própiu Diógeni Laérciu.
Platón cuenta de belu oyiu paí nel su diálogu Parménidi que quandu viejinu, a la eá de 75 añus, aballó a las Atenas junta el su discípulu Zenón a vel las Grandis Panateneas. S’inora, no estanti, la eá a la que murió.
Obra
Son muchus los autoris la Antigüeá que confilman que Parménidi namás escrebió una obra. Los restus qu’abemus son en velsu, concretamenti en essámetrus i son relativamenti albundosus. Pol mé de Sestu Empíricu se conselva el cabiceru i pol Simplíciu cachus mas u menus estensus. El nombri es, no en vanu, Περὶ φύσεως (Perì phýseōs) “Al tentu la naturaleza”.
Anque la su filosofia se presenta en velsu, la opinión general l’á atorgau mala fama escrebiol, pol precural cistal nel velsu ideas filosófica sumamenti astratas i enliosas. En realiá se trata nuevamenti de la problemática la puesia didática. A estu s’añii el hechu de belu escritu ena luenga omérica, un jóniu enllenu particulariais, una luenga literária pa hateal de la mijol manera possibri la escurana el su pensaeru.
Pensaeru
Si pol algu es conociu Parménidi es pol bel encetau el caminu la lógica el pensaeru i pol creyel filmimenti qu’el ordin natural, el κόσμος, es unu.
El acelcamientu a la verdá se da ena primel parti los testus conselvaus. Nella s’esprica el mundu dende una almiración simpri: lo que es i lo que no es. Parménidi desarrolla una enteressanti toria al tentu la uniá el univelsu. Sigún él, lo que ai es ἕν (hén) “únicu” i συνεχές (synekhés) “continu” i es quanti que es. No dessisti una conceción de origin, lo que ai es inungendrau i incambiabri. Es impossibri que venga de lo que no dessisti i lo no dessistenti es inimaginabri, impensabri, indezibri : οὐ γὰρ φατὸν οὐδὲ νοητὸν / ἔστιν ὅπως οὐκ ἔστι “pos ni es dezibri ni pensabri / quanti que no es”.
Toru d'Osborne
El toru d´Osborne es una gran fegura dun toru bravu, en origin pensá comu una gran valla pubricitária carretera (assitiás en diversus puntus de la geografia española. La su huncion era promocional el brandy Veterano el "Grupo Osborne", enque uguañoti s´á convertiu, amás de la marca comercial d'esta impresa, en un destintivu cultural español.